На основу члана 72. став 3., 4. и 5. у вези са чланом 74. Закона о локалним изборима („Службени гласник РС“ број: 14/2022 и 35/2024), члана 32. став 1. тачка 20. Закона о локалној самоуправи („Службени гласник РС“број 129/2007, 83/2014 - други закон и 101/2016 - други закон 47/2018 и 111/2021-др. закон), члана 34. став 2., 40. и 152. Статута општине Владичин Хан („Службени гласник Града Врања“, број 7/2024-пречишћени текст) и члана 18. Пословника Скупштине општине Владичин Хан („Службени гласник Града Врања“,број 7/2024-пречишћени текст), Скупштина општине Владичин Хан, на седници одржаној дана 5. септембра 2025. године, донела је

**ОДЛУКУ**

**О ПОТВРЂИВАЊУ МАНДАТА ОДБОРНИКА СКУПШТИНЕ ОПШТИНЕ ВЛАДИЧИН ХАН**

**I**

Потврђује се поново мандат одборника Скупштине општине Владичин Хан који је изабран на изборима одржаним дана 17. децембра 2023. године, и то:

Са изборне листеАЛЕКСАНДАР ВУЧИЋ – Владичин Хан не сме да стане

* Немањи Стаменковићу, мастер географу

**II**

 Мандат одборника Скупштине општине Владичин Хан из тачке I ове Одлуке почиње да тече даном потврђивања мандата.

**III**

Мандат одборника из тачке I ове Одлуке траје најдуже до истека времена на које је изабран одборник коме је престао мандат.

**IV**

Одлука ступа на снагу даном доношења.

**V**

Одлуку објавити на веб презентацији Републичке изборне комисије и „Службеном гласнику Града Врања“ .

**Образложење**

 Правни основ за доношење Одлуке о поновном потврђивању мандата одборника Скупштине општине Владичин Хан садржан је у одредбама члана 72. став 3., 4. и 5. у вези са чланом 74. Закона о локалним изборима („Службени гласник РС“ број: 14/2022 и 35/2024), члана 32. став 1. тачка 20. Закона о локалној самоуправи („Службени гласник РС“број 129/2007, 83/2014 - други закон и 101/2016 - други закон 47/2018 и 111/2021-др. закон), члана 34. став 2., 40. и 152. Статута општине Владичин Хан („Службени гласник Града Врања“, број 7/2024-пречишћени текст) и члана 18. Пословника Скупштине општине Владичин Хан („Службени гласник Града Врања“,број 7/2024-пречишћени текст).

Одредбама члана 72. став 3. и 4. Закона о локалним изборима, прописано је да мандат новог одборника почиње да тече од дана када му је скупштина потврдила мандат. Мандат новог одборника може трајати најдуже до истека времена на које је изабран одборник коме је престао мандат.

Како је одборнику Скупштине општине Владичин Хан са изборне листе АЛЕКСАНДАР ВУЧИЋ – Владичин Хан не сме да стане престао мандат пре истека времена на које је изабран, те како је Општинска изборна комисија општине Владичин Хан у складу са чланом 74. Закона о локалним изборима поново доделила мандат Немањи Стаменковићу, коме је престала функција члана Општинског већа, а на исту је изабран као одборник, у складу са напред наведеним одредбама Закона и по поступку прописаним Пословником Скупштине општине Владичин Хан одлучено је о поновном потврђивању мандата одборника, а како је наведено у Одлуци.

**Упутство о правном средству**: Против ове Одлуке подносилац проглашене изборне листе која је освојила мандате, одборник и кандидат за одборника на изборној листи са које је изабран нови одборник могу преко Скупштине поднети жалбу Вишем суду у Врању у року од седам дана од дана доношења одлуке.

**СКУПШТИНА ОПШТИНЕ ВЛАДИЧИН ХАН**

**Број: 06-135/3-3/25-I**

**Дана: 5. септембра 2025. године**

 **ПРЕДСЕДНИЦА,**

 **Данијела Поповић**